CELEX: 32010R1117
Language: hr
Date: 2010-12-02 00:00:00
Title: Uredba Komisije (EU) br. 1117/2010 od 2. prosinca 2010. o odobrenju pripravka limunske kiseline, sorbinske kiseline, timola i vanilina kao dodatka hrani za životinje za odbijenu prasad (nositelj odobrenja Vetagro SpA)  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               213
            
         32010R1117
   
               L 317/3
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1117/2010
   od 2. prosinca 2010.
   o odobrenju pripravka limunske kiseline, sorbinske kiseline, timola i vanilina kao dodatka hrani za životinje za odbijenu prasad (nositelj odobrenja Vetagro SpA)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Uz zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka limunske kiseline, sorbinske kiseline, timola i vanilina kao dodatka hrani za životinje za odbijenu prasad i njegovo uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) u mišljenju od 25. svibnja 2010. (2) zaključila je da pripravak naveden u Prilogu, pod predloženim uvjetima korištenja, nema štetan učinak na zdravlje životinja, zdravlje ljudi ili okoliš te da navedeni dodatak hrani za životinje ima potencijal povećati prirast i poboljšati konverziju hrane za životinje u ciljnih vrsta. Agencija ne smatra da postoji potreba za posebnim zahtjevima za praćenjem nakon stavljanja na tržište. Također je potvrdila izvješće o analitičkoj metodi dodatka hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena tog pripravka pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, potrebno je odobriti korištenje tog pripravka, kako je definirano u Prilogu ovoj Uredbi.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. prosinca 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal (2010.); 8(6):1633.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  mg/kg potpune krmne smjese s udjelom vlage 12 %
               
            
                  
                     Kategorija zootehničkih dodataka. Funkcionalna skupina: Ostali zootehnički dodaci (poboljšanje zootehničkih parametara)
                  
               
            
                  4d 3
               
               
                  Vetagro SpA
               
               
                  Pripravak zaštićene limunske kiseline, sorbinske kiseline, timola i vanilina
               
               
                  
                               
                           
                           
                              
                                 Sastav dodatka hrani za životinje:
                              Pripravak zaštićenih mikrokuglica koje sadrže limunsku kiselinu, sorbinsku kiselinu, timol i vanilin s najmanje:
                              
                                           
                                       
                                       
                                          Limunske kiseline: 25 g/100 g
                                       
                                    
                                           
                                       
                                       
                                          Timola: 1,7 g/100 g
                                       
                                    
                                           
                                       
                                       
                                          Sorbinske kiseline: 16,7 g/100 g
                                       
                                    
                                           
                                       
                                       
                                          Vanilina: 1 g/100 g
                                       
                                    
                        
                               
                           
                           
                              
                                 Značajka aktivne tvari
                              
                              
                                           
                                       
                                       
                                          Limunska kiselina C6H8O7 (čistoća ≥ 99,5 %)
                                          2-hidroksi-1,2,3-propanetrikarboksilna kiselina, CAS broj 77-92-9 bezvodna
                                       
                                    
                                           
                                       
                                       
                                          Sorbinska kiselina C6H8O2 (čistoća ≥ 99,5 %)
                                          2,4-heksadienska kiselina, CAS broj 110-44-1
                                       
                                    
                                           
                                       
                                       
                                          Timol (čistoća ≥ 98 %)
                                          5-metil-2-(1-metiletil)fenol, CAS broj 89-83-8)
                                       
                                    
                                           
                                       
                                       
                                          Vanilin (čistoća ≥ 99,5 %)
                                          4- hidroksi -3-metoksibenzaldehid, CAS broj 121-33-5)
                                       
                                    
                        
                               
                           
                           
                              
                                 Analitičke metode
                                  (1)
                              
                              Određivanje sorbinske kiseline i timola u hrani za životinje: metoda visokodjelotvorne tekućinske kromatografije obrnutih faza opremljena s nizom detektorskih dioda (RP-HPLC-UV/DAD). Određivanje limunske kiseline u dodacima hrani za životinje i premiksima: (RP-HPLC-UV/DAD). Određivanje limunske kiseline u hrani za životinje: spektrometrijska metoda enzimatskog određivanja sadržaja limuna-NADH (smanjeni oblik nikotinamid adenin dinukleotida).
                           
                        
               
                  Prasad (odbijena)
               
               
                  —
               
               
                  1 000 
               
               
                  —
               
               
                  
                              1.
                           
                           
                              Za prasad (odbijenu) do 35 kg.
                           
                        
                              2.
                           
                           
                              Za sigurnost: prilikom rukovanja koriste se zaštita dišnih organa, naočale i rukavice.
                           
                        
               
                  23. prosinca 2020.
               
            
         (1)  Pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives.